Laver Cup
Laver Cup međunarodni je dvoranski teniski turnir na tvrdoj podlozi između ekipa Evrope i Svijeta. Održava se jednom godišnje, a zamišljen je kao teniska verzija Ryder Cupa. Termin je dvije sedmice nakon US Opena, a lokacije se rotiraju (jednom u Evropi, jednom u ostatku svijeta). Osim garantiranih premija za učešće, koje su zasnovane na plasmanu na ATP-listi, svaki član pobjedničke ekipe dobija 250.000 $, ali se ne dodjeljuju ATP-bodovi. U maju 2019. zvanično je postao dio ATP Toura.